Page:The Book of Scottish Song.djvu/127

Rh There's no a heart in a' the glen

That disna dread the day.

O, what will a' the lads do

When Maggy gangs away?

Young Jock has ta'en the hill for't—

A waefu' wight is he;

Poor Harry's ta'en the bed for't,

An' laid him doun to dee;

An' Sandy's gane unto the kirk,

An' learning fast to pray.

And, O, what will the lads do

When Maggy gangs away?

The young laird o' the Lang-shaw

Has drunk her health in wine;

The priest has said—in confidence—

The lassie was divine:

And that is mair in maiden's praise

Than ony priest should say:

But, O, what will the lads do

When Maggy gangs away?

The wailing in our green glen

That day will quaver high;

'Twill draw the red-breast frae the wood,

The laverock from the sky;

The fairies frae their beds o' dew

Will rise and join the lay:

An' hey! what a day 'twill be

When Maggy gangs away!

[—In this song, the spirit of some of our old Jacobite effusions is happily caught. The white rose, as is well known, was the emblem of the Stuart family.]

nae covenant now, lassie!

There's nae covenant now!

The solemn league and covenant

Are a' broken through!

There's nae Renwick now, lassie,

There's nae gude Cargill,

Nor holy Sabbath preaching

Upon the Martyr’s Hill!

It's naething but a sword, lassie!

A bluidy, bluidy ane;

Waving owre poor Scotland

For her rebellious sin.

Scotland's a' wrang, lassie,

Scotland's a' wrang—

Its neither to the hill nor glen,

Lassie, we daur gang.

The Martyr's Hill forsaken,

In summer's dusk, sae calm;

There's nae gathering now, lasie,

To sing the e'enin' psalm!